Penggambaran ‘The King of Tears, Lee Bang Won’ Dibatalkan Sehingga Diberitahu Kelak
Sejak terpalit dengan kontroversi penderaan haiwan pada pertengahan Januari yang lalu, drama terbaru KBS1 The King of Tears, Lee Bang Won terpaksa menghentikan siarannya buat sementara waktu.  The King of Tears, Lee Bang Won  Sebelum ini, pasukan produksi The King of Tears, Lee Bang Won mengumumkan bahawa drama itu akan berehat dari ditayangkan selama dua minggu, iaitu dari 22-23 januari dan 29-20 Januari. The King of Tears, Lee Bang Won  Pengumuman itu dibuat selepas satu permohonan maaf rasmi dikeluarkan pasukan produksi kerana menyebabkan kematian seekor kuda di set penggambaran.  Dalam perkembangan terbaru, drama ini akan ditangguhkan untuk minggu ketiga berturut-turut iaitu dari 5-6 Februari. Selain itu juga, semua penggambaran telah dibatalkan sehingga diberitahu kelak. Ini kerana satu “pemeriksaan menyeluruh” akan dibuat mengikut kaedah dan peraturan produksi. Staff penggambaran bagaimanapun tidak diberitahu bilakah penggambaran akan bersambung.  Pada 20 Januari yang lalu, KBS mengeluarkan permohonan maaf berikutan kematian seekor kuda di set penggambaran. Kuda itu dirakamkan dalam salah satu adegan, di mana kuda dan penunggangnya terjatuh dalam keadaan ngeri. Walaupun pelakon itu mengalami kecederaan, kuda itu mati seminggu selepas kejadian itu, dan ia telah mencetuskan banyak kritikan daripada orang ramai The King of Tears, Lee Bang Won adalah drama sejarah klasik yang menggambarkan kehidupan Raja Taejong of Joseon, yang dilakonkan oleh Joo Sang Wook. The King of Tears, Lee Bang Won 